Legal Document

Category: 397

Text:
10. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ,  ΟΙΚΟΝΟΜΙΚΩΝ, ΒΙΟΜΗΧΑΝΙΑΣ,  ΕΝΕΡΓΕΙΑΣ  ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Αριθ.Π 8080 της 6/7 Σεπτ. 1988 (ΦΕΚ Β΄649) Δικαιολογητικά δαπανών και εσόδων της ΔΕΠ Α.Ε. Έχοντας υπόψη: 1.1.Τις διατάξεις του άρθρ.2 του Νόμ. 1488/1984 (ΦΕΚ 168/1984 τ.Α΄) για την αναγκαστική απαλλοτρίωση ιδιωτικών δασών και δασικών εκτάσεων υπέρ του Δημοσίου, για την κατασκευή έργων της Δημόσιας Επιχείρησης Ηλεκτρισμού (ΔΕΗ) και άλλες διατάξεις. 1.2.Τις διατάξεις των άρθρ. 3 και 18 του Νόμ. 1571/1985 (ΦΕΚ 192/1985 τ.Α΄), περί ρυθμίσεως θεμάτων πετρελαϊκής πολιτικής και εμπορίας πετρελαιοειδών και άλλες διατάξεις. 1.3.Το Π.Δ. 619/1985 (ΦΕΚ 227/Α/31.12.1985), όπως τροποποιήθηκε με το Π.Δ.270/5.8.87 (ΦΕΚ 137/Α΄/5.8.1987), περί παραγόντων διαμόρφωσης της τιμής βάσης, τρόπος και βαθμός συμμετοχής τους για τα έτοιμα προϊόντα πετρελαιοειδών. 1.4.Τις κοινές υπουργικές αποφάσεις 108/8.1.87 (ΦΕΚ 22/τ.Β΄/16.1.1987) περί μεταβίβασης αρμοδιοτήτων του Δημοσίου στη ΔΕΠ, ως Ενιαίου Φορέα Πετρελαιοειδών και 3359/12.2.87 (ΦΕΚ 31/τ.Β΄/13.2.87) , ‘‘Σχέσεις Δημοσίου ΔΕΠ Α.Ε. θυγατρικών εταιρειών στον τομέα των πετρελαιοειδών’’. 1.5.Την εισήγηση της ομάδας εργασίας που συστάθηκε με την απόφαση του Υπουργού Βιομηχανίας, Ενέργειας και Τεχνολογίας V1η/Φ7.3/5243/24.4.88, για τον καθορισμό των δικαιολογητικών και του τρόπου ελέγχου των δαπανών και εσόδων της ΔΕΠ Α.Ε. 1.6.Την με αριθμ.6474/30.6.1988 κοινή απόφαση του Πρωθυπουργού και Υπουργού Οικονομικών ‘‘για ανάθεση αρμοδιοτήτων στον Υφυπουργό Οικονομικών’’,αποφασίζουμε: 2.Καθορίζουμε τη διαδικασία και τα απαιτούμενα δικαιολογητικά των δαπανών και των εσόδων της ΔΕΠ Α.Ε. που πραγματοποιούνται σύμφωνα με τις διατάξεις του άρθρ.2 του Νόμ. 1488/84, για τη διενέργεια του ελέγχου αυτών από Εποπτικό Συμβούλιο της παρ.3 του άρθρ.2 του πιο πάνω νόμου.